Ľudovít Potúček

Ľudovít Potúček (* 16. apríl 1912 Brezová pod Bradlom  † 27. júl 1982 Bratislava) bol slovenský šachista, majster ÚJČŠ, medzinárodný rozhodca od 1953, šachový funkcionár a publicista, nositeľ Medaily J. F. Chaloupeckého, ktorú mu v roku 1977 odovzdal Vladimír Černušák, jedna z vedúcich osobností československého a slovenského olympijského hnutia. 

Životopis
V Trenčianskych Tepliciach 1941 sa delil o 2.-3. miesto (vyhral Jan Foltys), za čo mu bol udelený titul majstra.

Hral na 2. šachovnici v zápase Chorvátsko – Slovensko 1941 proti Braslavovi Rabarovi (0.5-1.5) v Záhrebe.

Bol redaktorom časopisu Slovenský šach (1941-1942).

V Zlíne 1945 sa delil o 10.-12. miesto (vyhral Petar Trifunovič).

V zápase Bratislava – Moskva v roku 1946 porazil V. Simagina.

Reprezentoval Československo v priateľských zápasoch s Anglickom v Londýne 1947, s Francúzskom v Paríži 1947 a s Holandskom v Haagu 1947.

Hral vo finálovom turnaji majstrovstiev Československa v rokoch 1946, 1948 a 1952.

V 60-tych rokoch 20. storočia bol členom redakčnej rady Československého šachu.

Bol predsedom šachového zväzu SÚV ČSTV 1956-82, miestopredsedom šachového zväzu ÚV ČSTV 1956-82 a viedol šachovú rubriku v denníku Šport. 

V civilnom živote bol riaditeľom Výpočtovej a kontrolnej ústredne spojov (1959-1972). 

Publikácie
 Vlastné:
 Ľudovít Potúček: Šachová príručka, Bratislava : vydal J. Šustík, 1943, 160 s.
 Ľudovít Potúček: Šachová príručka, Bratislava : Šport, 1960. Podstatne rozšírené nové vydanie publikácie toho istého názvu z r. 1943.
 Ľudovít Potúček: Základy praktického šachu, Bratislava : Šport, 1976.
 Preklady:
 Alexander Kotov – Michail Judovič: Sovietska šachová škola, Martin : Osveta, 1953. 
 Karel Zmatlík – Josef Louma – Ľudovít Potúček: Šachista začiatočník, Bratislava : Práca,1957.
 Spoluautorstvo:
 Bosák, J. – Formánek, B. – Hukel, J. – Ivančo, I. – Potúček, Ľ. – Šefc, J. – Ujtelky, M.: Šachová terminológia, Bratislava : SAV, 1968.
 Autorsky doplnil preklad J. Šefca: Jurij Averbach, Alexandr Kotov a Michail Judovič: Šachová škola, Bratislava : Šport, 1979.

Referencie
Veselý, J. a kol.: Malá encyklopedie šachu, Bratislava-Praha : Šport-Olympia , 1989. 430 s.2. http://www.brezova.sk/e_download.php?file=data/editor/589sk_7.pdf&original=novinky_6-2017-i.pdf 

Významné partie
Ľudovít Potúček vs. Fritz Sämisch, Trenčianske Teplice 1941, Španielska, C71, 1-0
Ivan Vladimír Roháček vs. Ľudovít Potúček, Trenčianske Teplice 1941, Nimcovičova indická, E35, 0-1

Externé odkazy
Ľudovít Potúček na Chessgames.com
Ľudovít Potúček na 365chess.com
Ľudovít Potúček na Chessmetrics

Kategória:Narodenia v 1912
Kategória:Úmrtia v 1982
Kategória:Slovenskí šachisti
Kategória:Česko-slovenskí šachisti
Kategória:Osobnosti z Brezovej pod Bradlom